b'\n_START_ARTICLE_\nGernsio v\xc4\x97liava\n_START_PARAGRAPH_\nGernsio v\xc4\x97liava\xc2\xa0\xe2\x80\x93 D. Britanijos kar\xc5\xabnos valdos Gernsio valstybinis simbolis, priimtas 1985\xc2\xa0m. bir\xc5\xbeelio 30 d.\n_START_SECTION_\nApra\xc5\xa1as\n_START_PARAGRAPH_\nBaltoje v\xc4\x97liavoje raudonas \xc5\xa1v. Jurgio kry\xc5\xbeius, ant kurio u\xc5\xbeklotas auksinis kry\xc5\xbeius, kurio galiukai plat\xc4\x97jantys ir nesiekia v\xc4\x97liavos kra\xc5\xa1t\xc5\xb3._NEWLINE__NEWLINE_Auksinis kry\xc5\xbeius simbolizuoja Vilhelm\xc4\x85 I U\xc5\xbekariautoj\xc4\x85, kuris, kaip skelbiama, Hastingso m\xc5\xab\xc5\xa1yje tur\xc4\x97jo tok\xc4\xaf kry\xc5\xbei\xc5\xb3 savo v\xc4\x97liavoje, kuri\xc4\x85 jam dav\xc4\x97 popie\xc5\xbeius Aleksandras II._NEWLINE__NEWLINE_Proporcijos\xc2\xa0\xe2\x80\x93 2:3.\n_START_SECTION_\nGernsio v\xc4\x97liav\xc5\xb3 istorija\n_START_PARAGRAPH_\nAnkstesn\xc4\x97 Gernsio valstyb\xc4\x97s v\xc4\x97liava, naudota 1936\xe2\x80\x931985\xc2\xa0m., buvo paprasta balta su raudonu \xc5\xa1v. Jurgio kry\xc5\xbeiumi. Yra duomen\xc5\xb3, kad XIX a. viduryje buvo naudota kita v\xc4\x97liava\xc2\xa0\xe2\x80\x93 m\xc4\x97lynai baltai languota v\xc4\x97liava su raudonu \xc5\xa1v. Jurgio kry\xc5\xbeiumi ir D. Britanijos v\xc4\x97liava (Union Flag) kantone. Ta\xc4\x8diau oficialaus statuso ir naudojimo detal\xc4\x97s abejotinos._NEWLINE_1936\xe2\x80\x931985\xc2\xa0m. Gernsio v\xc4\x97liava buvo pakeista, nes tarptautiniuose sporto renginiuose kildavo painiava, nes Anglijos ir Gernsio sportininkai naudodavo vienodas v\xc4\x97liavas._NEWLINE__NEWLINE_V\xc4\x97liav\xc4\x85 suk\xc5\xabr\xc4\x97 Gernsio v\xc4\x97liavos tyrimo komitetas. kuriam vadovavo tuometinis beilifo pavaduotojas (angl. Deputy Bailiff) Graham Dorey. \xc5\xa0i v\xc4\x97liava pirm\xc4\x85 kart\xc4\x85 i\xc5\xa1kelta buvo 1985\xc2\xa0m. vasario 15 d.'